Ноҳияи Нуробод

Ноҳияи Нуробод () — яке аз ноҳияҳои тобеи ҷумҳурӣ дар Тоҷикистон аст ва дар дараи рӯди Сурхоб ҷой дорад.

Маркази ин ноҳия шаҳраки Дарбанд аст, ки 135 км шарқтар аз шаҳри Душанбе дар каронаи рӯди Сурхоб ҷой дорад.

Ин ноҳия 19 январи соли 1936 бо номи ноҳияи Дарбанд дар таркиби вилояти Ғарми ҶШС Тоҷикистон таъсис ёфта ва то соли 1991 ноҳияи Комсомолобод ном дошт. Бар асоси Қарори Шӯрои Олии ҶШС Тоҷикистон аз соли 1991 дубора ноҳияи Дарбанд номида шуд. Бар асоси Қарори № 390 Маҷлиси Миллии Маҷлиси Олии Ҷумҳурии Тоҷикистон аз 7 апрели соли 2003 ноҳияи Нуробод номида шуд.

 Ҷойгоҳ 

Ноҳияи Нуробод дар водии Рашт ҷой дорад. Дар шимол бо ноҳияи Рашт, дар ғарб — бо ноҳияи Ваҳдат ва ноҳияи Роғун, дар шарқ — бо ноҳияи Сангвор ва дар ҷануб — бо ноҳияи Балҷувон аз ноҳияҳои вилояти Хатлон ҳаммарз аст.

Паҳноварии ноҳияи Нуробод 928 км² аст. Дар маркази ноҳияи Нуробод рӯдҳои Сурхоб ва Хингоб якҷо шуда рӯди Вахшро падид меоваранд, ки ба рӯди Панҷ мерезад.

 Мардум 
Тибқи барӯйхатгирии соли 1939 ноҳияи Комсомолобод 20945 нафар аҳолӣ дошт, ки аз онҳо: русҳо 310 нафар (ё 1,48%), ӯзбакҳо — 86 нафар (ё 0,41%), тоҷикон — 20396 нафар (ё 97,38%), қирғизҳо – 22 нафар (ё 0,11%) буданд.

Бино бар саршумори соли 2016 аҳолии ноҳияи Нуробод  74 200 ҳазор нафар будааст. Мардуми ноҳияи Нуробод ба забони тоҷикӣ сухан мегӯянд.
+сол2014201520192020шумора (ҳаз. нафар)7072,180,182,1

 Ҳукумат 

Сарвари ноҳияи Нуробод Раиси Ҳукумати он аст, ки аз ҷониби Раиси Ҷумҳури Тоҷикистон таъйин мегардад. Ниҳоди қонунгузори ноҳияи Нуробод - Маҷлиси намояндагони халқӣ мебошад, ки аз тарафи ҳама мардуми ноҳияи Нуробод барои 5 сол интихоб мешавад.

Бахшҳои идорӣ

Бар асоси Қонуни тақсимоти кишварӣ, ноҳияи Нуробод 1 шаҳрак ва 6 ҷамоат дорад:

Ҷамоатҳои ноҳияи Нуробод Ҷамоат Аҳолӣ (2017)Тақсимоти маъмурии Ҷумҳурии Тоҷикистон — : СИЭМТ, 2017. — С. 289. — 580 с. — ISBN 978-99947-33-68-2Дарбанд, шаҳрак  1849Иззатулло Ҳалимов  8 208Меҳробод  15 670Муҷиҳарф  17 559Сафедчашма  8 015Хумдон  11 631Ҳакимӣ 13 666

 Эзоҳ 

 Сарчашма 

Гурӯҳ:Ноҳияи Нуробод
Гурӯҳ:Ноҳияҳои тобеи ҷумҳурӣ
Гурӯҳ:Ноҳияҳои Тоҷикистон